《捣练子》
金朝·马钰

灵寿杖，献夫人。拨开世网易开尘。助行步，出爱津。

打有著，拄为亲。敲昏琢暗求清神。挑明月，显至真。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。